விகாரத்தால் தொக்க எச்ச உம்மையான் இறக்குந்துணையும் அவன் தனக்கும் ஏமாப்புடைத்து என்பது பெற்றாம். அறத்தொடு வருதலின் அன்னதாயிற்று. தான் இறந்து எஞ்சி நிற்பது ஆகலின், 'எச்சம்' என்றார். திருக்குறள் 113 (நன்றேதரினும்) நன்றே தரினு நடுவிகந்தா மாக்கத்தை யன்றே யொழிய விடல். நன்றே தரினும் நடுவு இகந்து ஆம் ஆக்கத்தை அன்றே ஒழிய விடல். (03) பரிமேலழகர் உரை (இதன்பொருள்) நன்றே தரினும்= தீங்கன்றி நன்மையே பயந்ததாயினும்;  நடுவு இகந்து ஆம் ஆக்கத்தை அன்றே ஒழிய விடல்= நடுவுநிற்றலை ஒழிதலான் உண்டாகின்ற ஆக்கத்தை அப்பொழுதே யொழிய விடுக.